Title: ระเบียบองค์การบริหารส่วนตำบลสากอ ว่าด้วยการรักษาความเป็นระเบียบเรียบร้อย และความปลอดภัย ในการให้ประชาชนเข้าตรวจดูข้อมูลข่าวสาร พ.ศ. 2558

ระเบียบองค์การบริหารส่วนตำบลสากอ

ระเบียบองค์การบริหารส่วนตำบลสากอ
ว่าด้วยการรักษาความเป็นระเบียบเรียบร้อย
และความปลอดภัย
ในการให้ประชาชนเข้าตรวจดูข้อมูลข่าวสาร
พ.ศ. ๒๕๕๘

อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ
พ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔
กุมภาพันธ์ พ.ศ. ๒๕๔๑ เรื่อง
หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู
องค์การบริหารส่วนตำบลสากอ จึงวางระเบียบไว้ ดังต่อไปนี้

ข้อ ๑  ระเบียบนี้เรียกว่า ระเบียบองค์การบริหารส่วนตำบลสากอ ว่าด้วยการรักษาความเป็นระเบียบเรียบร้อย
และความปลอดภัยในการให้ประชาชนเข้าตรวจดูข้อมูลข่าวสาร พ.ศ. ๒๕๕๘

ข้อ ๒[๑]  ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ ๓  ให้นายกองค์การบริหารส่วนตำบลสากอรักษาการตามระเบียบนี้
และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้
ในกรณีที่มีปัญหาหรืออุปสรรคในการปฏิบัติตามระเบียบนี้ ให้นายกองค์การบริหารส่วนตำบลสากอมีอำนาจวินิจฉัยสั่งการตามที่เห็นสมควร

ข้อ ๔  ให้ประชาชนเข้าตรวจดู ศึกษา ค้นคว้า
ข้อมูลข่าวสารของราชการได้ ณ ศูนย์ข้อมูลข่าวสารขององค์การบริหารส่วนตำบลสากอ
ซึ่งตั้งอยู่ ณ สำนักงานองค์การบริหารส่วนตำบลสากอ หมู่ที่ ๑๒ ตำบลสากอ
อำเภอสุไหงปาดี จังหวัดนราธิวาส หมายเลขโทรศัพท์ ๐ ๗๓๖๕ ๓๕๕๔ ในวันและเวลาราชการ

ข้อ ๕  ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามประเพณีนิยมของท้องถิ่น

ข้อ ๖  ห้ามนำอาวุธเข้าไปในศูนย์ข้อมูลข่าวสาร

ข้อ ๗  ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสาร

ข้อ ๘  ห้ามนำสัตว์เลี้ยงเข้าไปในศูนย์ข้อมูลข่าวสาร

ข้อ ๙  การใช้สถานที่
ต้องเคารพสถานที่ ไม่ส่งเสียงดังจนเป็นการรบกวนผู้อื่น
และต้องรักษาความเป็นระเบียบเรียบร้อย

ข้อ ๑๐  ประชาชนผู้ขอเข้าตรวจ
ศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้

ข้อ ๑๑  การตรวจ ค้นคว้า
ศึกษาข้อมูลข่าวสารใด พึงใช้ความระมัดระวังและรักษาเยี่ยงวิญญูชน

ข้อ ๑๒  เมื่อตรวจ
ค้นคว้า ศึกษา เสร็จสิ้นแล้ว ให้นำไปคืนแก่เจ้าหน้าที่ประจำศูนย์ข้อมูลข่าวสาร

ข้อ ๑๓  ห้ามนำข้อมูลข่าวสารใดออกนอกศูนย์ข้อมูลข่าวสาร
เว้นแต่ได้รับอนุญาต

ข้อ ๑๔  ผู้ใดประมาทเลินเล่อหรือจงใจทำให้ข้อมูลข่าวสารใดชำรุด
เสียหาย สูญหาย ต้องรับผิดชอบชดใช้ค่าเสียหาย หรืออาจถูกฟ้องร้องได้

ข้อ ๑๕  ผู้ใดไม่ปฏิบัติตามระเบียบนี้
ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควร

ประกาศ
ณ วันที่ ๓๐ มีนาคม พ.ศ. ๒๕๕๘
อนิรุทธิ์
 จารมะ
นายกองค์การบริหารส่วนตำบลสากอ

ปริยานุช/ผู้จัดทำ
 ๓ มิถุนายน ๒๕๕๘

ปริญสินีย์/ผู้ตรวจ
๓ มิถุนายน
๒๕๕๘

[๑] ราชกิจจานุเบกษา
เล่ม ๑๓๒/ตอนที่ ๕๐ ง/หน้า ๑๔/๒๘ พฤษภาคม ๒๕๕๘